**DODATOK č. 1 k VZN č. 4/2016 o označovaní ulíc a iných verejných priestranstiev a číslovaní stavieb na území obce Lokca zo dňa 10.06.2016**

Obecné zastupiteľstvo obce Lokca, na základe samostatnej pôsobnosti podľa článku 67 a článku 68 Ústavy Slovenskej republiky a podľa § 2 b ods. 1 a § 6 ods. 1 prvá druhá veta zákona 369/1990 Zb. o obecnom zriadení v znení neskorších predpisov, vydáva tento dodatok k všeobecne záväznému nariadeniu o určení názvov nových ulíc v obci Lokca.

**čl. 1**

**Účel dodatku**

Účelom tohto dodatku k všeobecne záväznému nariadeniu (ďalej len dodatok k VZN) je určiť názvy (nových) ulíc z dôvodu jednoznačného určenia ulice.

**čl. 2**

**Názov nových ulíc**

1. Na základe realizácie novej individuálnej bytovej výstavby v obci vznikli dve nové ulice.

2. Obecné zastupiteľstvo určuje tieto názvy nových ulíc:

*Prvá ulica*, nachádzajúca sa v katastrálnom území Lokca, na pozemkoch registra „C“ KN parcely čísla 952/23 a 952/1, vybudovaná za účelom zabezpečenia prístupu a príjazdu pre novovybudované rodinné domy, je slepá ulica napojená na križovatke ulíc „Vyšný koniec“ a „Magurská“. Pre účely označenia novovytvorenej ulice sa určuje nasledovný názov: **„Pustina“.**

*Druhá ulica*, nachádzajúca sa v katastrálnom území Lokca, na pozemkoch registra „C“ KN parcely čísla 1008/161, 1008/182, 1008/191 až /202, vybudovaná za účelom zabezpečenia prístupu a príjazdu pre novovybudované rodinné domy, je slepá ulica napojená na ulicu „Západná“ vo vzdialenosti 50m od ulice „Hradská“. Pre účely označenia novovytvorenej ulice sa určuje nasledovný názov: **„Limbová“.**

3. Názvy ulíc určené v ods. 2 patria uliciam vyznačeným v prílohe tohto dodatku k VZN.

  **čl. 3**

 **Záverečné ustanovenia**

1. V súvislosti s prijatím tohto dodatku k VZN vzniká fyzickým osobám a právnickým osobám podľa osobitných zákonov a v lehotách v nich uvedených povinnosť, dať si do súladu s týmto dodatkom VZN svoje príslušné doklady (napr. preukaz totožnosti, živnostených list).

 2. Tento dodatok k VZN bol schválený na obecnom zastupiteľstve dňa 12.04.2019

Ostatné časti VZN o označovaní ulíc a iných verejných priestranstiev a číslovaní stavieb na území obce Lokca 10.06.2016 zostávajú nezmenené.

**Ing. Miroslav Valčičák,**

 starosta obce

Vyvesený dňa : 17.04.2019

Zvesený dňa : 02.05.2019

